Primirje izmedju Izraela I Hamasa se za sada drži
Ovo je najnoviji pokušaj u nizu da se okonča krvavo jednomjesečno nasilje u kojem je ubijeno najmanje hiljadu i 800 Palestinaca, uglavnom civila medju kojima veliki broj djece, kao i 64 izraelska vojnika, i tri civila.Izraelci i Palestinci se nadaju, iako obazrivo, da će primirje potrajati.
Primirje od 72 sata, dogovoreno izmedju Izraela i Hamasa, stupilo je na snagu rano jutros na pojasu Gaze, dok se istovremeno pojačavaju nastojanja da se pregovorima postigne dugotrajno okončanje sukoba. Tik pred stupanje primirja na snagu, u osam ujutro po tamošnjem vremenu, Izrael je objavio da povlači snage iz Pojasa Gaze. Glasnogovornik izraelske vojske , potpukovnik Peter Lerner , je izjavio da je vojska u defanzivnnom položaju na granici Gaze, nakon što su uništena najmanje 32 tunela za koje Izrael kaže da ih Hamas koristi za napade. "Nismo sigurni da nema još tunela, i stoga smo pozicionirani na granici, kako bismo se mogli obraniti ako bi došlo do napada.", kazao je potpukovnik Lerner. Ovo je najnoviji pokušaj u nizu da se okonča krvavo jednomjesečno nasilje u kojem je ubijeno najmanje hiljadu i 800 Palestinaca, uglavnom civila medju kojima veliki broj djece, kao i 64 izraelska vojnika, i tri civila. Izraelci i Palestinci se nadaju, iako obazrivo, da će primirje potrajati. Granatiranje je potpuno uništilo infra-strukturu Gaze, bezbrojne zgrade, škole, biznise...Od jutros su se mnogi stanovnici Gaze vratili na mjesta gdje su im bile kuće i radnje, da pregledaju stepen štete i može li se išta spasiti. Usprkos uvjeravanjima njihove vlade, stanovnici izraelskih zajednica na samom jugu uz granicu, su skeptični. kazao je jutros Marvin Poliak, gradjanin Izraela. Abu Mohammed, trgovac iz Gaze , kaže: "." Povlačenje izraelskih trupa je bio ključni zahtjev Hamasa, čiji će predstavnici u narednih par dana doći u Kairo kako bi pregovarali o produžetku primirja s izraelskim predstavnicima, a uz posredovanje Egipta.Hamas traži i oslobadjanje zarobljenika, i hitnu pomoć za stanovnike Gaze. Izrael želi razoružanje Hamasa. State Department je pozvao obje strane da učine sve što je u njihovoj moći i u potpunosti ispoštuju primirje, dodajući kako vjeruju da bi ovaj put možda mogao voditi trajnom rješenju.